
				AGINDUA, 2019ko urtarrilaren 21ekoa, Hezkuntzako sailburuarena, zeinaren bidez aldatzen baita Bilboko (Bizkaia) «El Ave María» Haur, Lehen eta Bigarren Hezkuntzako ikastetxe pribatuaren baimena.

				Aztertu da Bilboko (Bizkaia) «El Ave María» Haur, Lehen eta Bigarren Hezkuntzako ikastetxe pribatuaren erakunde titularraren ordezkariak hasarazi duen espedientea, zeinaren bidez baimena eskatzen baitu Haur Hezkuntzako 1. zikloko unitate bat eta Derrigorrezko Bigarren Hezkuntzako unitate bat gehitzeko, eta Haur Hezkuntzako 2. zikloko unitate bat eta Lehen Hezkuntzako unitate bat kentzeko.

				Espediente hori ezarritako prozeduraren arabera izapidetu da, indarreko arauek eskatzen dituzten agiriak erantsi zaizkio, eta arlo horretan eskumena duten erakundeek horri buruzko txostena eman dute.

				Arau hauek ikusi dira: Apirilaren 3ko 332/1992 Errege Dekretua, araubide orokorreko unibertsitateaz kanpoko irakaskuntzak eskaintzeko baimenak ikastetxe pribatuei emateari buruzkoa (apirilaren 9ko BOE); otsailaren 12ko 131/2010 Errege Dekretua, apirilaren 3ko 332/1992 Errege Dekretua aldatzen duena (martxoaren 12ko BOE); otsailaren 12ko 132/2010 Errege Dekretua, Haur Hezkuntzako bigarren zikloko, Lehen Hezkuntzako eta Bigarren Hezkuntzako irakaskuntzak ematen dituzten ikastetxeek bete behar dituzten derrigorrezko baldintzak ezartzen dituena (martxoaren 12ko BOE), azaroaren 16ko 215/2010 Dekretua, 0 eta 3 urte bitarteko umeentzako haur-eskolek bete beharreko gutxieneko baldintzak ezarri, eta abenduaren 17ko 297/2002 Dekretuaren artikulu batzuk (azken dekretu horrek Euskal Autonomia Erkidegoko zero urtetik hiru urtera bitarteko umeen haur-eskolak arautu zituen 2002-2003 eta 2003-2004 ikasturteetan) indarrean iraunarazten dituena (azaroaren 19ko EHAA), eta gai horretan aplikatzekoak diren gainerako legeak. Horiek horrela, honako hau

				EBAZTEN DUT:

				1. artikulua.– Ondoren zehazten den ikastetxeari baimena ematen zaio Haur Hezkuntzako 1. zikloko unitate bat eta Derrigorrezko Bigarren Hezkuntzako unitate bat gehitzeko eta Haur Hezkuntzako 2. zikloko unitate bat eta Lehen Hezkuntzako unitate bat kentzeko, 2019-2020 ikasturtetik aurrera:

				Kode-zenbakia: 48002973.

				Izen espezifikoa: «El Ave María».

				Titularra: «Operarias del Divino Maestro».

				Helbidea: Zabalbide kalea 116.

				Udalerria: Bilbao.

				Lurralde Historikoa: Bizkaia.

				Baimena:

				– Haur Hezkuntzako 1. zikloko unitate bat gehitzea, urtebetetik bi urtera bitarteko haurrentzat.

				– Derrigorrezko Bigarren Hezkuntzako unitate bat gehitzea.

				– Haur Hezkuntzako 2. zikloko unitate bat kentzea.

				– Lehen Hezkuntzako unitate bat kentzea.

				Ikastetxearen osaera:

				– Haur Hezkuntzako 1. zikloa: 5 unitate, honelako edukierakoak:

				● unitate 1 urtebetetik beherako haurrentzat, 8 ikaspostuko edukierakoa.

				● 2 unitate urtebetetik bi urtera bitarteko haurrentzat, bakoitza 13 ikaspostuko edukierakoa.

				● 2 unitate bi urtetik hiru urtera bitarteko haurrentzat, bakoitza 18 ikaspostuko edukierakoa.

				– Haur Hezkuntzako 2. zikloa: 4 unitate, 83 ikaspostu.

				– Lehen Hezkuntza: 7 unitate, 175 ikaspostu.

				– Derrigorrezko Bigarren Hezkuntza: 7 unitate, 210 ikaspostu.

				– Hezkuntza Berezia: 4 gela ireki.

				2. artikulua.– Indarrean dagoen araudia betetzera behartuta dago ikastetxea, agindu honen bidez baimendutako unitateetako irakasleen titulazioari eta hizkuntza-eskakizunari dagokienez. Bestela, bidezkoa litzateke emandako baimena baliogabetzea.

				3. artikulua.– Ikastetxeak martxoaren 17ko 314/2006 Errege Dekretuaren bidez onartutako Eraikuntzako Kode Teknikoa bete beharko du, bai eta indarreko legeriak ezartzen dituen higiene-, osasun-, akustika-, bizigarritasun-, segurtasun- eta irisgarritasun-baldintzak ere. Ikastetxearen titularraren erantzukizuna izango da baldintza horiek betetzea.

				AZKEN XEDAPENETAKO LEHENENGOA

				Agindu honetan dagoen baimen-emateak ez du esan nahi hezkuntza-itunen araubidearen edo diru-laguntzen deialdien bitartez laguntzarik lortuko denik.

				AZKEN XEDAPENETAKO BIGARRENA

				Agindu honen kontra, aukerako berraztertze-errekurtsoa aurkez dakioke Hezkuntzako sailburuari, hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusian, bi hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera.

				Vitoria-Gasteiz, 2019ko urtarrilaren 21a.

				Hezkuntzako sailburua,

				CRISTINA URIARTE TOLEDO.

